Frá og með morgundeginum mega báðir foreldrar mæta í mæðravernd og ung- og smábarnavernd á Heilsugæslu höfuðborgarsvæðisins. Í sóttvarnaskyni hefur aðeins annað foreldrið mátt mæta síðustu mánuði. Ragnheiður Ósk Erlendsdóttir, framkvæmdastjóri hjúkrunar á heilsugæslunni, segir að það hafi verði mikil eftirspurn eftir breytingunni.
Þetta hefur verið þannig frá því síðastliðið vor að það er bara móðirin sem hefur komið í mæðravernd og bara annað foreldrið í ung- og smábarnavernd. En núna sökum þess að það er mjög lítið um samfélagslegt smit að þá höfum við ákveðið að opna þetta aftur. Og er þetta ekki léttir, skiptir þetta ekki miklu máli fyrir fólk? Jú, þetta er mikill léttir og mikil eftirspurn eftir þessu. Auðvitað vilja báðir foreldrar fylgja bæði í mæðraverndina og ung- og smábarnaverndina. Þannig þetta er mikill léttir fyrir fólk.